
Par detālplānojuma nekustamajam īpašumam “Mazmeži” (Jaunolainē) atcelšanu
Tiek dots vārds: Dmitrijam Ivanovam

Olaines novada pašvaldībā (turpmāk – Pašvaldība) 2026.gada 14.jūlijā reģistrēts                     SIA “Meža īpašumi” (reģ. Nr. 40103999921, juridiskā adrese “Mežrozes”, Siguldas pag., Siguldas nov., LV-2150) iesniegums (reģ. Nr. ONP/1.1./26/4822-SD) (turpmāk – Iesniegums) ar lūgumu atcelt detālplānojumu nekustamajam īpašumam “Mazmeži” (kad.                                   Nr. 8080 013 0136) Jaunolainē (turpmāk – Īpašums). 
Izvērtējot ar lietu saistītos apstākļus un spēkā esošos normatīvos aktus, konstatēts:
Detālplānojuma izstrādes mērķis ir radīt priekšnoteikumus dzīvojamo māju apbūvei, nodrošinot tai nepieciešamo infrastruktūras plānošanu, detalizējot zemes vienību izmantošanu un apbūves parametrus atbilstoši Olaines novada teritorijas plānojuma Teritorijas izmantošanas un apbūves noteikumu prasībām, zemes vienības sadalīšana, tai skaitā sarkano līniju publiskās infrastruktūras un ceļu atdalīšana.
Detālplānojums apstiprināts ar Pašvaldības domes 2025.gada 26.februāra sēdes lēmumu “Par nekustamā īpašuma Mazmeži (Jaunolainē) detālplānojuma apstiprināšanu un vispārīgā administratīvā akta izdošanu” (2.prot., 21.p.) (turpmāk – Lēmums).
Atbilstoši Lēmuma 2.punktam Pašvaldības izpilddirektors ir noslēdzis administratīvo līgumu “Administratīvais līgums par detālplānojuma nekustamajam īpašumam “Mazmeži” zemes vienības ar kadastra apzīmējumu 8080 013 0003, Jaunolainē, Olaines pagastā, Olaines novadā, īstenošanas kārtību” (turpmāk – Administratīvai līgums).
Administratīvais līgums nosaka:

5.1. Līgumu var grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumus noformē rakstveidā un tie kļūst par Līguma neatņemamu sastāvdaļu.

 5.3. Līgums zaudē spēku, ja Detālplānojumu  atceļ vai atzīst par spēku zaudējušu.

Detālplānojuma īstenošanai paredzētās darbības nav uzsāktas, tajā skaitā nav veikta detālplānojumā paredzētā zemes vienības sadale, infrastruktūras izbūve un citas detālplānojuma risinājumu īstenošanas darbības.
Iesniegumā norādīts, ka detālplānojuma atcelšana nepieciešama saistībā ar ieceri turpmākai zemes vienības attīstībai atbilstoši citam attīstības risinājumam.
Teritorijas attīstības plānošanas likums nosaka:

29.pants - Detālplānojuma apstiprināšana.

Vietējā pašvaldība detālplānojumu apstiprina ar vispārīgo administratīvo aktu, attiecinot to uz zemes vienību, un tas stājas spēkā pēc paziņošanas. Detālplānojums ir spēkā, līdz to atceļ vai atzīst par spēku zaudējušu. Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts. Vispārīgo administratīvo aktu, ar kuru apstiprināts detālpānojums, vietējā pašvaldība nosūta publicēšanai oficiālajā izdevumā "Latvijas Vēstnesis", izmantojot teritorijas attīstības plānošanas informācijas sistēmu un ietverot šajā administratīvajā aktā hipersaiti ar unikālo identifikatoru uz ģeoportālā pieejamo apstiprinātā detālplānojuma interaktīvo grafisko daļu, kas ir šā administratīvā akta neatņemama sastāvdaļa.

31.pants. Detālplānojuma īstenošanas kārtība.

pirmā daļa - Detālplānojumu īsteno saskaņā ar administratīvo līgumu, kas noslēgts starp vietējo pašvaldību un detālplānojuma izstrādes īstenotāju.

otrā daļa - Līgumā, ievērojot Administratīvā procesa likuma noteikumus, iekļauj dažādus nosacījumus, termiņus un atcelšanas atrunas, kā arī prasības attiecībā uz objektu būvdarbu uzsākšanas termiņu, detālplānojuma teritorijas un publiskās infrastruktūras apsaimniekošanu, izbūves kārtām un to secību.

Administratīvā procesa likums nosaka:

70.panta “Administratīvā akta paziņošana un spēkā esamība” trešā daļa - Administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.

83.panta “Neapstrīdama administratīvā akta atcelšana” otrā daļa - Administratīvo aktu atceļ ar jaunu administratīvo aktu.

Ievērojot iepriekš minēto, Attīstības un komunālo jautājumu komitejas 2026.gada 21.jūlija sēdes protokolu Nr.7 un, pamatojoties uz Pašvaldību likuma 10.panta pirmās daļas 21.punktu, Teritorijas attīstības plānošanas likuma 29.pantu, 31.panta pirmo, otro daļu, Administratīvā procesa likuma 70.panta trešo daļu un 83.panta otro daļu, atklāti balsojot ar 11 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure,  J.Precinieks, M.Vanags, J.Kuzmins, pret nav, atturas nav, dome nolemj:

1. Atcelt Olaines novada pašvaldības domes 2025.gada 26.februāra sēdes lēmumu “Par nekustamā īpašuma Mazmeži (Jaunolainē) detālplānojuma apstiprināšanu un vispārīgā administratīvā akta izdošanu” (2.prot., 21.p.).

2. Noteikt, ka 2025.gada 19.martā noslēgtais Administratīvais līgums par detālplānojuma nekustamajam īpašumam Mazmeži zemes vienības ar kadastra apzīmējumu                         8080 013 0003, Jaunolainē, Olaines pagastā, Olaines novadā, īstenošanas kārtību starp Olaines novada pašvaldību un SIA “Meža īpašumi” (reģ. Nr.40103999921, juridiskā adrese “Mežrozes”, Siguldas pag., Siguldas nov., LV-2150) zaudē spēku ar lēmuma 1.punkta spēkā stāšanos (29.07.2026.).
3. Uzdot  Pašvaldības:

3.1. būvvaldes speciālistei teritoriālplānojuma un zemes ierīcības jautājumos publicēt lēmumu Teritorijas attīstības plānošanas informācijas sistēmā (TAPIS) piecu darba dienu laikā pēc tā spēkā stāšanās;

3.2. sabiedrisko attiecību speciālistei ievietot paziņojumu par lēmumu pašvaldības oficiālajā tīmekļa vietnē www.olaine.lv, sadaļā Pašvaldība/Detālplānojumi.
4. Lēmumu var pārsūdzēt Administratīvajā rajona tiesā Rīgas tiesu namā Baldones                   ielā 1A, Rīgā, LV-1007 (riga.administrativa@tiesas.lv) viena mēneša laikā no šī lēmuma spēkā stāšanās dienas.

Sēdes vadītājs








A.Bergs

